Előzetes hatásvizsgálat
a jogalkotásról szóló 2012. évi CXXX törvény 17. § (1) bekezdése alapján
A rendelet-tervezet címe:

Martfű Város Önkormányzata Képviselő-testületének…/2014. (… …) önkormányzati rendelete, a közterületek rendeltetéstől eltérő használatáról
Társadalmi-gazdasági hatások:
A jogalkotói szándék szerint a helyi rendelet a közterületek rendeltetéstől eltérő használata egységes szabályozásának megteremtését szolgálja. A közterületek rendeltetéstől eltérő használatának szabályozása, annak egyértelmű jogi keretek közé történő helyezése, illetőleg a jogellenes használat szankcionálása feltétlenül elősegíti a közterületek rendjének biztosítását.
Költségvetési hatás:
Az Önkormányzat számára bevételi forrást jelent a rendelet melléklete alapján megállapított közterület használati díjak befizetése. 
Környezeti, egészségi következmények:
Javulás várható városképi, környezetvédelmi, környezeti illetőleg egészségügyi szempontból a közterületek rendeltetéstől eltérő használata szabályozásának következményeként.
Adminisztratív terheket befolyásoló hatások:
Nem jelent többlet adminisztrációs terhet.
A rendelet alkalmazásához szükséges személyi, szervezeti, tárgyi és pénzügyi feltételek:
A szükséges személyi, szervezeti, tárgyi és pénzügyi feltételek rendelkezésre állnak.
